ผมฉีดยาป้องกันพิษสุนัขบ้ามาครบ5เข็ม มา2ปีคับ แล้วโดนหมากัดมาต้องทำอย่างไรบ้างคับ เจ้าของหมาบอกฉีดยาหมาแล้วคับ
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้ว 5 เข็มเมื่อ 2 ปีก่อน แล้วในวันนี้ได้ถูกสุนัขกัด ก็ให้ฉีดวัคซีนกระตุ้น 2 เข็มค่ะและหากแผลมีเลือดออก ก็ควรล้างทำความสะอาดบาดแผลให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น และเช็ดแผลต่อทุกวันด้วยน้ำเกลือ หลีกเลี่ยงไม่ให้แผลโดนน้ำจนกว่าจะหายค่ะอย่างไรก็ตาม หากเป็นสุนัขที่มีเจ้าของ โดยเลี้ยงให้อยู่แต่เฉพาะในเขตบ้าน ไม่มีสัตว์อื่นเข้ามาในบ้าน และสุนัขได้รับการฉีดวัคซีนพิษสุนัขบ้าทุกปีต่อเนื่องมาอย่างน้อย 2 ปีแล้ว อาจใช้วิธีการสังเกตอาการสุนัขไปก่อนก็ได้ โดยหากสุนัขไม่ตายภายใน 14 วัน แสดงว่าสุนัขไม่ได้เป็นโรคพิษสุนัขบ้า และก็จะไม่ติดโรคพิษสุนัขบ้ามาค่ะ